ಟಾಯ್ಲೆಟ್ ಕಮೋಡ್ ನಲ್ಲಿ ಅಡಗಿ ಕೂತಿತ್ತು 5 ಅಡಿ ಉದ್ದದ ಹೆಬ್ಬಾವು..!

ಕ್ಯಾನ್ಬೆರಾ: ಬರೋಬ್ಬರಿ 5 ಅಡಿ ಉದ್ದದ ಹೊಬ್ಬಾವೊಂದು ಟಾಯ್ಲೆಟ್  ಕಮೋಡ್ ನಲ್ಲಿ  ಅಡಗಿ ಕೂತಿದ್ದ ಘಟನೆ ಆಸ್ಟ್ರೇಲಿಯಾದಲ್ಲಿ ನಡೆದಿದೆ.

ಕಳೆದ ಮಂಗಳವಾರ ಆಸ್ಟ್ರೇಲಿಯಾದ ಬ್ರಿಸ್ಬೇನ್ ನಗರ ನಿವಾಸಯಾದ ಹೆಲೆನ್ ರಿಚಾರ್ಡ್(59) ಅವರ ಮನೆಯ ಟಾಯ್ಲೆಟ್‍ನಲ್ಲಿ ಬಾರಿ ಗಾತ್ರದ ಹೆಬ್ಬಾವೊಂದು ಕಾಣಿಸಿಕೊಂಡಿತ್ತು. ಮಹಿಳೆ ಶೌಚಾಲಯಕ್ಕೆ ಹೋಗಿದ್ದಾಗ ಟಾಯ್ಲೆಟ್  ಕಮೋಡ್ ನಲ್ಲಿ ಅಡಗಿದ್ದ ಹೆಬ್ಬಾವು ಕಚ್ಚಿತ್ತು. ಈ ವೇಳೆ ಮಹಿಳೆ ಎನಪ್ಪಾ ಇದು ಎಂದು ಶೌಚಾಲಯದ ಲೈಟ್ ಹಾಕಿ ನೋಡಿದಾಗ  ಕಮೋಡ್ ನಲ್ಲಿದ್ದ ಹಾವನ್ನು ನೋಡಿ ಬೆಚ್ಚಿಬಿದ್ದಿದ್ದಾರೆ.

ಬಳಿಕ ಗಾಬರಿಯಿಂದ ಮಹಿಳೆ ಉರಗ ತಜ್ಞರಿಗೆ ಕರೆಮಾಡಿ ಮಾಹಿತಿ ತಿಳಿಸಿದ್ದಾರೆ. ಹಾಗೆಯೇ ಟಾಯ್ಲೆಟ್ ಕಮೋಡ್ ನಲ್ಲಿದ್ದ ಹೆಬ್ಬಾವಿನ ಫೋಟೋವನ್ನು ಮೊಬೈಲ್‍ನಲ್ಲಿ ಸೆರೆಹಿಡಿದು “ಟಾಯ್ಲೆಟ್‍ಗೆ ಹೋದಾಗ ಎಚ್ಚರ” ಅಂತ ಮಹಿಳೆ ಸಾಮಾಜಿಕ ಜಾಲತಾಣಗಳಲ್ಲಿ ಪೋಸ್ಟ್ ಮಾಡಿದ್ದಾರೆ. ಈ ಫೋಟೋ ಸದ್ಯ ಎಲ್ಲಡೆ ವೈರಲ್ ಆಗಿದ್ದು, ನೋಡಿದವರು ಅಚ್ಚರಿ ಪಟ್ಟಿದ್ದಾರೆ.

ಸ್ಥಳಕ್ಕೆ ಬಂದ ಉರಗ ತಜ್ಞರು ಟಾಯ್ಲೆಟ್‍ಯಿಂದ ಸುರಕ್ಷಿತವಾಗಿ 5 ಅಡಿ ಉದ್ದದ ಹೆಬ್ಬಾವನ್ನು ಹೊರೆಗೆದು ರಕ್ಷಣೆ ಮಾಡಿದ್ದಾರೆ.

https://www.facebook.com/www.snakecatchers.com.au/photos/a.185721661616455/947707375417876/?type=3

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv